บ่อยครั้งที่เราป่วย
โดยปกติ สิ่งที่เราต้องการจะทำ คือแค่นอนขดตัวอยู่บนเตียง
และก็หลับไป
และในส่วนหนึ่ง สิ่งที่เรากำลังพยายามทำ
คือการหลับอย่างดี
เพราะว่ามันมีความสัมพันธ์ ที่ใกล้ชิดกันอย่างมาก
ระหว่างสุขภาพการนอนของเรา กับสุขภาพของภูมิคุ้มกันของเรา
[การนอนหลับกับวิทยาศาสตร์]
เรารู้ว่าบุคคลที่รายงานว่า นอนหลับน้อยกว่า 7 ชั่วโมงต่อคืน
มีโอกาสมากขึ้นกว่า 3 เท่า ที่จะติดเชื้อไรโนไวรัส
หรือที่เรียกกันว่าโรคหวัด
เรายังรู้อีกว่าผู้หญิงที่หลับ 5 ชั่วโมงหรือน้อยกว่า ต่อคืน
มีโอกาสที่จะเป็นโรคปอดบวม มากขึ้นถึงเกือบ 70 เปอร์เซ็นต์
เราค้นพบอีกด้วยว่า การหลับยังมีบทบาท
ต่อความสำเร็จในการฉีดวัคซีนของคุณ
ในหนึ่งการศึกษา ได้มีการรวมรวบคนกลุ่มหนึ่ง
และได้จำกัดเวลาหลับของพวกเขา ที่ 4 ชั่วโมง ต่อคืน
เป็นเวลา 6 คืน
และในอีกกลุ่ม
ให้เวลาหลับเต็มตลอดคืน
ในทุก ๆ คืน
และในช่วงเวลาดังกล่าว เขาก็ฉีดวัคซีนป้องกันไข้หวัดใหญ่
และวัดการตอบสนองต่อวัคซีน
สิ่งที่ค้นพบคือ ในกลุ่มคน
ที่หลับเพียง 4 ชั่วโมงต่อคืน
คนกลุ่มนี้ผลิตการตอบสนองต่อแอนติบอดี
ได้น้อยกว่า 50 เปอร์เซ็นต์ของระดับปกติ
กล่าวอีกนัยหนึ่งคือ หากคุณนอนหลับไม่เพียงพอ
ในสัปดาห์หรือไม่กี่วัน ก่อนที่คุณจะฉีดวัคซีนป้องกันไข้หวัดใหญ่
มันอาจมีผลทำให้การฉีดวัคซีนนั้น มีประสิทธิภาพลดลงอย่างมาก
สิ่งนี้กำลังบอกเราว่า
และสิ่งที่เรากำลังเริ่มที่จะเรียนรู้
ก็คือระหว่างการนอนหลับตอนกลางคืน
รวมถึงการหลับลึก
คือช่วงเวลาที่เราเพิ่มอาวุธเข้าไป
ในคลังแสงแห่งภูมิคุ้มกันของเรา
เราได้กระตุ้นการผลิต
ปัจจัยภูมิคุ้มกันต่าง ๆ จำนวนมาก
และยิ่งไปกว่านั้น
ร่างกายเรายังเพิ่มความไว ต่อปัจจัยภูมิคุ้มกันเหล่านั้น
คุณจึงตื่นขึ้นมาในวันรุ่งขึ้น
แบบคนที่มีภูมิคุ้มกันที่แข็งแกร่งมากขึ้น
ดังนั้น เมื่อพูดถึงระบบภูมิคุ้มกันของคุณ
คุณควรจะคิดถึงการนอนหลับ
ประหนึ่งว่า เป็นหนึ่งในนโยบายประกันสุขภาพที่ดีที่สุด
ที่คุณจะสามารถปรารถนาได้